# افریقا

افریقا
Africa|  |
| رقبہ | 30,370,000 کلومیٹر2 (11,730,000 مربع میل)،  دوسرا |
| آبادی | 1.1 بلین (2013, دوسرا) |
| کثافت آبادی | 36.4/کلومیٹر2 (94/مربع میل) |
| لقب آبادی | افریقی |
| ممالک | 54 (اور 2 متنازع) (فہرست ممالک) |
| زیر نگین علاقے | کھولیں
بیرونی (3)
* مایوٹ
* رے یونیوں
* سینٹ ہلینا، اسینشن و ترسٹان دا کونیا

کھولیں
اندرونی (4)
* جزائر کناری
* سبتہ
* مادیعیرا
* ملیلہ
 |
| زبانیں | افریقی زبانیں |
| منطقۂ وقت | متناسق عالمی وقت−01:00 to متناسق عالمی وقت+04:00 |
| بڑے شہر | شہر  لاگوس  قاہرہ  کنشاسا  جوہانسبرگ  خرطوم  دارالسلام  اسکندریہ  آبدجان  کانو  دار البیضاء  ابادان  نیروبی  ابوجا |

براعظم افریقا
افریقہ کا سیاسی نقشہ (ملک کا نام دیکھنے کے لیے ماؤس نقشے کے اوپر لے جائیں، مضمون تک جانے کے لیے نقشے میں متعلقہ ملک پر کلک کریں)
**افریقا** (africa) رقبے کے لحاظ سے کرہ ارض کا دوسرا بڑا بر اعظم، جس کے شمال میں بحیرہ روم، مشرق میں بحر ہند اور مغرب میں بحر اوقیانوس واقع ہے۔

دلکش نظاروں، گھنے جنگلات، وسیع صحراؤں اور گہری وادیوں کی سرزمین، جہاں آج 53 ممالک آباد ہیں اور ان کے باسی کئی زبانیں بولتے ہیں۔

## محل وقوع

افریقا کے شمالی اور جنوبی حصے نہایت خشک اور گرم ہیں جن کا بیشتر حصہ صحراؤں پر پھیلا ہوا ہے۔ خط استوا کے ارد گرد گھنے جنگلات ہیں۔ مشرقی افریقہ میں عظیم وادی الشق کے نتیجے میں گہری وادیاں تشکیل پائیں جن میں کئی بڑی جھیلیں بھی واقع ہیں۔

براعظم کے مغرب میں دریائے نائجر بہتا ہے جو وسیع دلدلی ڈیلٹا بناتا ہوا بحر اوقیانوس میں جا گرتا ہے۔ اس کے مشرق میں دریائے کانگو افریقا کے گھنے استوائی جنگلات سے گزرتا ہے۔ براعظم کے مشرقی حصے میں عظیم وادی الشق اور ایتھوپیا کے بالائی میدان ہیں۔ قرن افریقا براعظم کا مشرق کی جانب آخری مقام ہے۔

 مصنوعی سیارے سے لی گئی افریقا کی خلائی تصویر
صحرائے اعظم شمالی افریقا کے بیشتر حصے پر پھیلا ہوا دنیا کا سب سے بڑا صحرا ہے۔ اس عظیم صحرا کا ایک چوتھائی حصہ ریتیلے ٹیلوں پر مشتمل ہے جبکہ بقیہ پتھریلے خشک میدان ہیں۔ براعظم کے دیگر بڑے صحراؤں میں نمیب اور کالاہاری شامل ہیں۔

صحرائے اعظم کے جنوب میں صحرائی اور جنگلی علاقوں کو چھوڑ کر پورے براعظم میں گھاس کے وسیع میدان ہیں جو سوانا کہلاتے ہیں۔ یہی میدان ہاتھی سمیت افریقا کے دیگر مشہور جانوروں کے مسکن ہیں۔

مشرق میں عظیم وادی الشق ہے، جو دراصل زمین میں ایک عظیم دراڑ کے نتیجے میں وجود میں آئی۔ یہ عظیم دراڑ جھیل نیاسا سے بحیرہ احمر تک پھیلی ہوئی ہے۔ اگر یہ دراڑ مزید پھیلتی گئی تو ایک دن قرن افریقا براعظم سے الگ ہو جائے گا۔

## موسم

خط استوا کے ساتھ ساتھ بارشوں کے باعث گھنے جنگلات واقع ہیں یہاں کا موسم گرم اور نمی سے بھرپور ہے۔

## آزادی

نوآبادیاتی دور میں افریقا کے مختلف ممالک کا نقشہ، مختلف رنگ مختلف قابض قوتوں کو ظاہر کر رہے ہیں جن کی نشان دہی کی گئی ہے
1960ء کی دہائی تک افریقا کا بیشتر حصہ یورپی ممالک کے قبضے میں تھا اور طویل غلامی کے بعد 1980ء کی دہائی تک تقریباً تمام ممالک کو آزادی مل گئی لیکن ان کے وسائل نو آبادیاتی دور میں غصب کر لیے گئے تھے اس لیے اقتصادی و معاشی طور پر وہ آج تک نہ سنبھل سکے اور غربت کی دلدل میں پھنسے ہوئے ہیں۔ بڑے پیمانے پر جہالت کے باعث نسلی و قومی تعصب نے بھی افریقی عوام کے دلوں میں جڑیں پکڑیں جس کے نتیجے میں خوفناک جنگیں اور خانہ جنگیاں ہوئیں جن میں لاکھوں انسان اجل کا نشانہ بن گئے۔

افریقا کے 15 ممالک ایسے ہیں جن کی سرحدیں سمندر سے نہیں ملتیں جس کے باعث تجارت اور مواصلات کے رابطے محدود ہیں۔

## آبادی

افریقا کی بیشتر آبادی دیہات میں رہتی ہے لیکن چند بڑے شہر بھی ہیں جن میں قاہرہ قابل ذکر ہے، کی آبادی 65 لاکھ ہے اور یہ براعظم کا سب سے بڑا شہر ہے۔ شمالی اور مشرق کے بیشتر ممالک کا مذہب اسلام ہے اور وہ دنیا کے دیگر اسلامی ممالک کے ساتھ عالمی اسلامی اخوت کے گہرے رشتے میں بندھے ہوئے ہیں۔

## رقبہ

رقبے کے لحاظ سے دنیا کا دوسرا سب سے بڑا براعظم ہونے کے باوجود افریقا کی آبادی زیادہ نہیں خصوصاً صحرائی علاقوں میں آبادی نہ ہونے کے برابر ہے۔ زیادہ تر آبادی پانی کے ذخائر اور زرخیز علاقوں میں ہے۔ افریقا میں شرح پیدائش بہت زیادہ ہے اس لیے آبادی میں تیزی سے اضافہ ہو رہا ہے۔

افریقا کی بیشتر عوام کا طرز زندگی انتہائی سادہ ہے لیکن مغربی اشیاء کے استعمال کے رحجان میں اب اضافہ ہو رہا ہے۔ کئی ممالک میں تعلیم عام کرنے کے منصوبہ جات کے تحت خواندگی اور صحت کو بہتر بنانے کی کوشش کی جا رہی ہے۔

## نباتات و معدنیات

افریقا معدنیات سے مالا مال ہے اور نو آبادیاتی دور میں اسی دولت نے اسے غلامی کے طویل دور میں دھکیل دیا۔ یہاں پائی جانے والی معدنیات میں تیل، سونا، تانبا اور ہیرا خصوصاً قابل ذکر ہیں جو دنیا میں سب سے زیادہ یہیں سے نکالا جاتا ہے۔ کسی زمانے میں مالی میں دنیا میں پیدا ہونے والے نصف سے زائد سونا نکالا جاتا تھا۔ کئی ممالک میں کان کنی اہم ترین صنعت ہے۔

براعظم کے جنوبی علاقوں خصوصاً جنوبی افریقا میں سب سے زیادہ کانیں ہیں جہاں سے ہیرے، سونا، یورینیم اور تانبا نکالا جاتا ہے۔ تانبے کے سب سے زیادہ ذخائر جمہوریہ کانگو اور زیمبیا میں پائے جاتے ہیں۔ تیل الجزائر، انگولا، مصر، لیبیا اور نائجیریا میں نکلتا ہے۔

افریقا میں مختلف اقسام کے ماحول میں مختلف فصلیں بھی ہوتی ہیں۔ منطقہ حارہ کے علاقوں میں ربڑ اور کیلا اہم کاشت ہے جبکہ مشرقی افریقا چائے اور کافی کی کاشت کے حوالے سے شہرت رکھتا ہے جن میں کینیا قابل ذکر ہے۔

افریقا کی بیشتر صنعتیں خام مال پر عمل پر انحصار کرتی ہیں۔ چند افریقی ممالک کی صنعت ایک ہی فصل یا معدنی وسیلے پر منحصر ہے لیکن کئی شہروں میں مختلف صنعتیں قائم کی جا رہی ہیں۔ شمالی افریقا کے ممالک، نائجیریا اور جنوبی افریقا میں سب سے زیادہ صنعتیں ہیں۔ براعظم میں سب سے زیادہ تیل شمالی افریقا کے مسلم ممالک اور مغرب میں بحر اوقیانوس کے ساتھ ساتھ واقع زیریں ممالک میں نکالا جاتا ہے۔

افریقا دنیا کا گرم ترین براعظم ہے جہاں صحرائے اعظم میں 122 ڈگری فارن ہائٹ تک درجہ حرارت ریکارڈ کیا گیا ہے۔ شمالی ساحلی علاقے انتہائی گرم اور خشک ہیں اور بارش بہت کم ہوتی ہے۔ ساحلی علاقوں سے جنوب کی طرف صحرائے اعظم بیابان اور تیز خشک ہواؤں کا علاقہ ہے۔ اس کے جنوب میں ساحل کا علاقہ واقع ہے جہاں درختوں کی کٹائی صحرائے اعظم کو جنوب کی طرف مزید پھیلنے کا موقع دے رہی ہے۔ خط استوا کے قریب بہت زیادہ بارش ہوتی ہے اور اسی لیے مغربی اور وسطی علاقوں میں گھنے جنگلات ہیں۔ مزید جنوب میں موسم بہت خشک ہے اور قحط سالی سب سے بڑا مسئلہ ہے۔

زمین کے معیار کے مطابق افریقا میں مختلف اقسام کی زراعت ہوتی ہے۔ پہاڑی علاقوں جیسے روانڈا، یوگینڈا اور کینیا میں چائے کاشت کی جاتی ہے۔ شمالی میں جہاں پانی وافر مقدار میں موجود نہیں غذائی اجناس مقامی آبادی کی غذائی ضروریات کو پورا کرنے کے لیے کاشت کی جاتی ہے جبکہ نقد فصلیں جیسے پھل، کھجور اور زیتون برآمد کیے جاتے ہیں۔ مغربی افریقا میں مونگ پھلیاں، کوکوا اور کافی کاشت ہوتی ہے۔ جنوبی حصے میں جنوبی افریقا میں مختلف اقسام کی کاشت ہوئی ہے جن میں پھل برآمد کیے جاتے ہیں اور انگوروں سے شراب کشید کی جاتی ہے۔

| خطے اور ملک کا نام مع پرچم | رقبہ (مربع کلومیٹر) | آبادی (بمطابق یکم جولائی 2002ء) | کثافتِ آبادی (فی مربع کلومیٹر) | دار الحکومت |
| --- | --- | --- | --- | --- |
| **مشرقی افریقا**: |
|  برونڈی | 27,830 | 6,373,002 | 229.0 | بجمبورا |
|  جزائر قمر | 2,170 | 614,382 | 283.1 | مورونی |
|  جبوتی | 23,000 | 472,810 | 20.6 | جبوتی |
|  اریٹریا | 121,320 | 4,465,651 | 36.8 | اسمارا |
|  ایتھوپیا | 1,127,127 | 67,673,031 | 60.0 | عدیس ابابا |
|  کینیا | 582,650 | 31,138,735 | 53.4 | نیروبی |
|  مڈغاسکر | 587,040 | 16,473,477 | 28.1 | انتاناناریوو |
|  ملاوی | 118,480 | 10,701,824 | 90.3 | لیلونگوے |
|  ,سانچہ:Country data برطانوی بحر ہند کا علاقہ موریشیس | 2,040 | 1,200,206 | 588.3 | پورٹ لوئس |
|  مایوٹ (فرانس) | 374 | 170,879 | 456.9 | ماموزو |
|  موزمبیق | 801,590 | 19,607,519 | 24.5 | ماپوٹو |
|  ری یونین (فرانس) | 2,512 | 743,981 | 296.2 | سینٹ ڈینس |
|  روانڈا | 26,338 | 7,398,074 | 280.9 | کیگالی |
|  | 455 | 80,098 | 176.0 | وکٹوریا |
|  صومالیہ | 637,657 | 7,753,310 | 12.2 | موغادیشو |
|  تنزانیہ | 945,087 | 37,187,939 | 39.3 | ڈوڈوما |
|  یوگینڈا | 236,040 | 24,699,073 | 104.6 | کمپالا |
|  زیمبیا | 752,614 | 9,959,037 | 13.2 | لوساکا |
|  زمبابوے | 390,580 | 11,376,676 | 29.1 | ہرارے |
| **وسطی افریقا**: |
|  انگولا | 1,246,700 | 10,593,171 | 8.5 | لوانڈا |
|  کیمرون | 475,440 | 16,184,748 | 34.0 | یاؤنڈے |
|  وسطی افریقی جمہوریہ | 622,984 | 3,642,739 | 5.8 | بانگوئی |
| فائل:Flag of chad.svg چاڈ | 1,284,000 | 8,997,237 | 7.0 | این جامینا |
|  جمہوریہ کانگو | 342,000 | 2,958,448 | 8.7 | برازاویل |
|  ڈیموکریٹک جمہوریہ کانگو | 2,345,410 | 55,225,478 | 23.5 | کنشاسا |
|  استوائی گنی | 28,051 | 498,144 | 17.8 | مالابو |
|  گیبون | 267,667 | 1,233,353 | 4.6 | لبریول |
|  ساؤ ٹوم و پرنسپ | 1,001 | 170,372 | 170.2 | ساؤ ٹوم |
| **شمالی افریقا**: |
|  الجزائر | 2,381,740 | 32,277,942 | 13.6 | الجزیرہ |
|  مصر | 1,001,450 | 70,712,345 | 70.6 | قاہرہ |
|  لیبیا | 1,759,540 | 5,368,585 | 3.1 | طرابلس |
|  مراکش | 446,550 | 31,167,783 | 69.8 | رباط |
|  سوڈان | 2,505,810 | 37,090,298 | 14.8 | خرطوم |
|  تیونس | 163,610 | 9,815,644 | 60.0 | تیونس |
| **جنوبی افریقا**: |
|  بوٹسوانا | 600,370 | 1,591,232 | 2.7 | گیبرون |
|  لیسوتھو | 30,355 | 2,207,954 | 72.7 | ماسیرو |
|  نمیبیا | 825,418 | 1,820,916 | 2.2 | ونڈہوئیک |
|  جنوبی افریقا | 1,219,912 | 43,647,658 | 35.8 | بلوم فاؤنٹین، کیپ ٹاؤن، پریٹوریا |
|  سوازی لینڈ | 17,363 | 1,123,605 | 64.7 | ایم بابانے |
| **مغربی افریقا**: |
|  بینن | 112,620 | 6,787,625 | 60.3 | پورٹو نووو |
|  برکینا فاسو | 274,200 | 12,603,185 | 46.0 | اوگادوگو |
|  کیپ ورڈی | 4,033 | 408,760 | 101.4 | پرائیا |
|  آئیوری کوسٹ | 322,460 | 16,804,784 | 52.1 | یاماسوکرو |
|  گیمبیا | 11,300 | 1,455,842 | 128.8 | بانجل |
|  گھانا | 239,460 | 20,244,154 | 84.5 | عکرہ |
|  گنی | 245,857 | 7,775,065 | 31.6 | کوناکری |
|  گنی بساؤ | 36,120 | 1,345,479 | 37.3 | بساؤ |
|  لائبیریا | 111,370 | 3,288,198 | 29.5 | مونروویا |
|  مالی | 1,240,000 | 11,340,480 | 9.1 | بماکو |
|  ماریطانیا | 1,030,700 | 2,828,858 | 2.7 | نواکشوت |
|  نائجر | 1,267,000 | 10,639,744 | 8.4 | نیامی |
|  نائجیریا | 923,768 | 129,934,911 | 140.7 | ابوجا |
|  سینٹ ہلینا (برطانیہ) | 410 | 7,317 | 17.8 | جیمز ٹاؤن |
|  سینی گال | 196,190 | 10,589,571 | 54.0 | ڈاکر |
|  سیرالیون | 71,740 | 5,614,743 | 78.3 | فری ٹاؤن |
|  ٹوگو | 56,785 | 5,285,501 | 93.1 | لوم |
| کل | 30,368,609 | 843,705,143 | 27.8 |

## مزید دیکھے

دوسرے براعظم

1. ایشیا،
2. یورپ،
3. افریقا،
4. انٹارکٹیکا،
5. آسٹریلیا،
6. شمالی امریکا اور
7. جنوبی امریکا

## حوالہ جات